Revolta din 15 noiembrie 1987 de la Brașov a fost una din puținele acțiuni ample de protest împotriva regimului comunist din România și a dictatorului Nicolae Ceaușescu. Principalii participanți la aceste evenimente au fost muncitorii de pe platformele industriale din oraș, în special cei de la Întreprinderea de Autocamioane „Steagul Roșu”, inițiatorii protestului. Revolta a fost înăbușită prin forță de organele de Securitate și Miliție, efectuându-se apoi numeroase arestări printre manifestanți.